Ok Tedis

Ok Tedis () – upė Papua Naujosios Gvinėjos vakaruose; Flajaus dešinysis intakas. Prasideda Žvaigždžių kalnuose. Teka į pietus lygumomis. Vaga labai vingiuota. Didžiausi intakai – Ok Menga, Ok Ma. Prie Ok Tedžio įsikūręs Tabubilo miestas.

XIX a. upę pasiekė italų keliautojas Luigi D’Albertis ir pavadino ją Alise.

Upės aukštupyje yra Ok Tedžio kasykla, kurioje kasamas varis ir auksas. Iš šios kasyklos į upę pateko daug sunkiųjų metalų nuotekų, kurios užnuodijo vandenį ir sukėlė ekologinę nelaimę.

Kategorija:Papua Naujosios Gvinėjos upės